title: 2005/545/EB: 2005 m. balandžio 12 d. Europos Parlamento sprendimas dėl 2003 finansinių metų Eurojusto biudžeto įvykdymo patvirtinimo jo administracijos direktoriui

text:
27.7.2005

               LT

               Europos Sąjungos oficialusis leidinys

               L 196/107

      EUROPOS PARLAMENTO SPRENDIMAS

   2005 m. balandžio 12 d.
   dėl 2003 finansinių metų Eurojusto biudžeto įvykdymo patvirtinimo jo administracijos direktoriui
   (2005/545/EB)
   EUROPOS PARLAMENTAS,
   atsižvelgdamas į Audito Rūmų pranešimą dėl Eurojusto 2003 finansinių metų metinių sąskaitų, kartu su Eurojusto atsakymais (1),
   atsižvelgdamas į 2005 m. kovo 8 d. Tarybos rekomendacijas (6856/2005 – C6-0063/2005),
   atsižvelgdamas į EB sutartį ir ypač jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento (2), ir ypač į jo 185 straipsnį, ir į 2003 m. birželio 18 d. Tarybos sprendimą 2003/659/TVR, iš dalies keičiantį Sprendimą 2002/187/TVR, įkuriantį Eurojustą siekiant sustiprinti kovą su sunkiais nusikaltimais (3), ir ypač į jo 36 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl Finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ir ypač 94 straipsnį,
   atsižvelgdamas į Darbo tvarkos taisyklių 70 ir 71 straipsnį bei V priedą,
   atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A6-0074/2005),

               1.

               suteikia Eurojusto administracijos direktoriui 2003 finansinių metų Eurojusto biudžeto įvykdymo patvirtinimą;

               2.

               pateikia savo pastabas pridedamoje rezoliucijoje;

               3.

               paveda Pirmininkui perduoti šį sprendimą ir prie jo pridedamą rezoliuciją Eurojusto administracijos direktoriui, Tarybai, Komisijai, Audito Rūmams ir paskelbti šiuos dokumentus Europos Sąjungos oficialiajame leidinyje (L serija).

         Josep BORRELL FONTELLES

            Pirmininkas

         Julian PRIESTLEY

            Generalinis sekretorius

      (1)  OL C 324, 2004 12 30, p. 61.

      (2)  OL L 248, 2002 9 16, p. 1.

      (3)  OL L 245, 2003 9 29, p. 44.

      (4)  OL L 357, 2002 12 31, p. 72.

         EUROPOS PARLAMENTO REZOLIUCIJA

      su pastabomis, sudarančiomis neatskiriamą sprendimo dėl 2003 finansinių metų Eurojusto biudžeto įvykdymo patvirtinimo jo administracijos direktoriui dalį
      EUROPOS PARLAMENTAS,
      atsižvelgdamas į Audito Rūmų pranešimą dėl Eurojusto 2003 finansinių metų metinių sąskaitų, kartu su Eurojusto atsakymais (1),
      atsižvelgdamas į 2005 m. kovo 8 d. Tarybos rekomendacijas (6856/2005 – C6-0063/2005),
      atsižvelgdamas į EB sutartį ir ypač jos 276 straipsnį,
      atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento (2), ir ypač į jo 185 straipsnį, ir į 2003 m. birželio 18 d. Tarybos sprendimą 2003/659/TVR, iš dalies keičiantį Sprendimą 2002/187/TVR, įkuriantį Eurojustą siekiant sustiprinti kovą su sunkiais nusikaltimais (3), ir ypač į jo 36 straipsnį,
      atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl Finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento 185 straipsnyje (4), ir ypač 94 straipsnį,
      atsižvelgdamas į Darbo tvarkos taisyklių 70 ir 71 straipsnį bei V priedą,
      atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A6-0074/2005),

                  A.

                  kadangi AR minėtame pranešime nurodo, kad jiems buvo pateiktas tinkamas patvirtinimas, kad 2003 m. gruodžio 31 d. pasibaigusių finansinių metų metinės sąskaitos yra patikimos, o finansinės operacijos iš principo yra teisėtos ir tvarkingos,

                  B.

                  kadangi 2004 m. balandžio 21 d. Parlamentas suteikė Eurojusto administracijos direktoriui 2002 finansinių metų biudžeto įvykdymo patvirtinimą (5) ir prie sprendimo dėl biudžeto įvykdymo patvirtinimo pridedamoje rezoliucijoje Europos Parlamentas, inter alia:

                              —

                              pripažįsta, kad sunkumai, susiję su biudžeto įgyvendinimu, atsirado dėl to, kad Eurojustas tik pradėjo savo darbą, ir mano, kad šios problemos bus išspręstos 2004 finansiniais metais,

                              —

                              pritaria Eurojusto norui semtis patyrimo iš kitų esančių institucijų buhalterinės apskaitos, vidaus audito ir kontrolės srityse ir dalyvauti tarpinstituciniame bendradarbiavime,

            1.   atkreipia dėmesį į šiuos 2002 ir 2003 finansinių metų Eurojusto atskaitomybės skaičius;
      2003 ir 2002 finansinių metų pajamų ir išlaidų ataskaita

                  (in EUR 1000)

                  2003

                  2002

                  Operating revenue

                  Community subsidies

                  7 125

                  1 478

                  Miscellaneous revenue

                  12

                  0

                  Total (a)

                  7 137

                  1 478

                  Operating expenditure

                  Purchases of goods and services

                  3 228

                  378

                  Staff costs

                  2 112

                  256

                  Depreciation

                  211

                  29

                  Total (b)

                  5 551

                  663

                  Outturn for the financial year (a – b)

                  1 586

                  815

                     Source: Eurojust data.

            2.   pažymi pažangą, kurią padarė Eurojustas įveikdamas sunkumus įgyvendindamas naujojo Finansinio reglamento reikalavimus; pažymi patyrimą, kurį jis įgijo stiprindamas biudžeto operacijų kontrolę;
      3.   tikisi, kad Eurojusto direktorius pateiks informaciją apie tolesnę pažangą šioje srityje savo 2004 finansinės metinės veiklos ataskaitoje;
      4.   atsižvelgia į direktoriaus pateiktus paaiškinimus dėl atitinkamos Eurojusto reakcijos į gaunamus prašymus suteikti informaciją;
      5.   tikisi, kad Eurojustas laikysis griežtų duomenų apsaugos taisyklių ginant piliečių teises;
      6.   apgailestauja dėl lygiateisiškumo principų nesilaikymo ir tikisi, kad netrukus bus pereita prie lygias vyrų ir moterų teises užtikrinančios politikos, kurią vykdydama agentūra taps lygiateisiškumą aktyviai propaguojančia darbdave; tikisi, kad agentūra ne tik atsižvelgs į vyrų ir moterų lygias teises priimant į darbą, bet ir aktyviai palaikys šios srities priemones ilgalaikėje perspektyvoje;
      7.   susidurdama su dideliais sunkumais prašo užtikrinti tinkamą daugėjančių nepriklausomų agentūrų finansavimą ir šios prestižinės institucijos šeimininkų Olandijos valdžios institucijų skirti didesnę logistinę paramą Eurojustui;
      Bendros pastabos Komisijai ir agentūroms

                  8.

                  primena savo poziciją, kad remdamas Komisijos pastangas apriboti bent jau būsimų „reguliavimo“ agentūrų modelių skaičių Europos Parlamentas laikėsi nuomonės, kad dabartinių ir būsimų agentūrų struktūra nusipelnė gilesnio svarstymo tarpinstituciniu lygiu; taip pat pabrėžia, kad kol Komisija apibrėš pamatines sąlygas reguliavimo agentūroms, tarpinstituciniame susitarime turi būti išdėstytos bendros gairės; tai reikėtų padaryti prieš sukuriant suderintą bazę agentūrų struktūrai;

                  9.

                  atkreipia dėmesį į Komisijos poziciją (6) dėl atsakomybės už užduočių vykdymą delegavimo įstaigoms, įskaitant agentūras, nepriklausančioms Komisijos pagrindinei administracijai; laikosi nuomonės, kad tai nėra atsakymas į Parlamento raginimą išsamiai apsvarstyti egzistuojančių agentūrų struktūrą tarpinstituciniu lygiu; todėl ragina Komisiją pateikti šio klausimo ir būsimo bendro tarpinstitucinio susitarimo, susijusio su naujomis priemonėmis, kurios turėtų būti numatytos Finansinėje perspektyvoje arba jai lygiagrečiai, išaiškinimą (7);

                  10.

                  ragina Komisiją vidutiniu periodiškumu, pvz., standartiniu trejų metų ciklu, organizuoti ir atlikti atskirų agentūrų vertinimo analizę įvairiais pjūviais, kad galima būtų:

                              a)

                              padaryti išvadas dėl agentūrų veiklos ir ES politikos darnos bendrąja prasme ir egzistuojančių arba reikalingų sukurti sinergijų tarp agentūrų ir Komisijos skyrių bei jų funkcijų dubliavimo išvengimo;

                              b)

                              įvertinti agentūrų darbo rezultatų pridedamąją vertę jų atitinkamoje veiklos srityje platesne Europos prasme ir agentūrų modelio tinkamumą, produktyvumą ir efektyvumą įgyvendinant ES politiką arba prisidedant prie jos;

                              c)

                              nustatyti agentūrų veiksmų įtaką ir ją didinti ES artimumo, pasiekiamumo ir matomumo jos piliečiams požiūriu;

                  11.

                  tikisi, kad tokia bendra analizė bus parengta iki 2005 m. pabaigos, kad ji apimtų trejų metų laikotarpį nuo naujo Finansinio reglamento ir po jo sekusios naujos agentūrų sistemos bazės įvedimo;

                  12.

                  ragina agentūras aktyviai dalyvauti šiame procese ir bendradarbiauti su Komisija, įnešant savo būtiną indėlį tais klausimais, kurie, jų manymu, yra svarbūs jų funkcionavimui, atliekamam vaidmeniui, kompetencijai ir poreikiams, bei bet kuriuo kitu klausimu, kuris galėtų padėti tobulinti biudžeto įgyvendinimo tvirtinimo procedūrą, siekiant padėti užsitikrinti sėkmingą šio proceso eigą bei didinti agentūrų atsakingumą ir skaidrumą; ragina agentūras tokią pagalbą pateikti taip pat ir jo kompetentingiems komitetams;

                  13.

                  ragina Komisiją lygiagrečiai pateikti pasiūlymus dėl dabartinių agentūrų steigimo aktų pakeitimų vėliausiai iki 2005 m. pabaigos, atsižvelgiant, inter alia, į savo santykių su agentūromis optimizavimą; tokiais pasiūlymais turėtų būti siekiama:

                              a)

                              plėsti ryšius tarp Komisijos ir agentūrų;

                              b)

                              užmegzti ir plėsti bendradarbiavimą, kuriuo būtų siekiama apibrėžti poreikius, į kuriuos reikia atsižvelgti, ir tikslus, rezultatus ir jiems pasiekti reikalingą strategiją bei nustatyti stebėsenai ir vertinimui naudojamus standartus;

                              c)

                              tobulinti papildomas priemones, geriau organizuoti reikalingus išteklius ir jų efektyvų paskirstymą, siekiant gauti rezultatus ir sukurti ryšių strategiją tiems rezultatams paskleisti;

                  14.

                  pabrėžia, kad prieš priimant bet kurį sprendimą įsteigti naują agentūrą, Komisija turi atlikti griežtą poreikio ir tos agentūros funkcijų pridedamosios vertės įvertinimą, atsižvelgiant į esamas struktūras, subsidiarumo principus, griežtą biudžeto taupymą ir procedūrų supaprastinimą;

                  15.

                  tikisi, kad Komisija operatyviai pateiks gaires dėl agentūrų personalo politikos, kurias Parlamentas prašė Komisiją pateikti prieš baigiantis 2005 m. biudžeto procedūrai;

            Bendros pastabos agentūroms

                  16.

                  tikisi nuo šiol gauti visų agentūrų pranešimus, kuriuose būtų pateikiama apibendrinta informacija apie vidaus audito atliktus auditus, jų pateiktas rekomendacijas ir kokių priemonių pagal pagrindų Reglamento (EB, Euratomas) Nr. 2343/2002 72 straipsnio 5 dalį;

                  17.

                  ragina agentūras toliau siekti teisingo personalo reglamentų ir taisyklių, taikomų kitiems valstybės tarnautojams, naudojimo jų personalui (darbuotojų priėmimo į darbą tvarkos ir atitinkamų priimamų sprendimų, asmeninių bylų, atlyginimo ir kitų priklausančių sumų apskaičiavimo, skyrimo į aukštesnes pareigas politikos, laisvų postų procentinės dalies, lyčių lygybę užtikrinančių kvotų, t. t.);

                  18.

                  pažymi, kad apskritai atitinkamas vyrų ir moterų darbuotojų procentas nuo bendro agentūrų darbuotojų skaičiaus rodo, kad nėra pusiausvyros tarp vyrų ir moterų skaičiaus; apgailestauja, kad vyrai sudaro apie vieną trečdalį visų darbuotojų, ir jiems yra per gausiai atstovaujama aukšto rango pozicijose, o moterims yra per gausiai atstovaujama žemo rango pozicijose; tikisi, kad agentūros imsis skubių ir veiksmingų priemonių šiai padėčiai ištaisyti;

                  19.

                  ragina agentūras užtikrinti, kad, formuodamos personalo politiką, jos taikytų 2002 m. rugsėjo 23 d. Europos Parlamento ir Tarybos direktyvą 2002/73/EB, iš dalies keičiančią Tarybos direktyvą 76/207/EEB dėl vienodo požiūrio į vyrus ir moteris principo taikymo įsidarbinimo, profesinio mokymo, pareigų paaukštinimo ir darbo sąlygų atžvilgiu (8);

                  20.

                  tikisi, kad agentūros, atsiliepdamos į AR pastabas, griežtai laikysis Finansiniame reglamente nustatytų biudžeto principų, ypač vienovės ir biudžeto tikslumo principų; ragina agentūras, kurios dar to nepadarė, įgyvendinti Finansinio reglamento reikalavimus apskaitos klausimais ir toliau stiprinti savo procedūras, susijusias su vidaus valdymu ir kontrole, siekiant padidinti atsakingumą, skaidrumą ir Europos pridėtinę vertę;

                  21.

                  ragina agentūras, ypač tas iš jų, kurių veikloje yra klausimų, susijusių su kitų agentūrų veikla arba misijomis, stiprinti jų tarpusavio bendradarbiavimą, tokiu būdu atveriant galimybes sinergijų plėtrai; ragina jas tam tikrais atvejais įforminti šį bendradarbiavimą konkrečiais susitarimais (bendromis deklaracijomis, susitarimo memorandumais, sprendimais dėl bendro planavimo, ir veiksmais/programomis, kuriais pateikiamos papildomos charakteristikos), siekiant užtikrinti, kad nebūtų dubliuojamas darbas, kad kiekvienos agentūros darbo rezultatai būtų aiškiai apibrėžti, o bendru darbu būtų gaunama maksimali pridėtinė vertė ir pasiekiamas maksimalus poveikis; tikisi, kad šiuo klausimu bus nuolat informuojamas;

                  22.

                  ragina agentūras skirti ypatingą dėmesį sutarčių laimėtojų atrankos ir sutarčių valdymo procedūroms; ragina jas imtis visų reikiamų priemonių dėl savo administracinių struktūrų, siekiant sustiprinti savo vidaus kontrolės procedūras, kanalus ir valdymą; laikosi nuomonės, kad tokia priemonė, jei būtina arba tikslinga, galėtų būti steigimas specializuotų padalinių, kuriems pavesta vykdyti konsultavimo užduotis rizikos analizės pagrindu, pvz., kaip geriausiai parengti sutarčių laimėtojų atrankos procedūras, užtikrinti stebėseną ir, kaip to reikalaujama, vykdyti tolesnes priemones; šiuo klausimu ragina Komisiją ir AR stiprinti bendradarbiavimą su agentūromis;

                  23.

                  atkreipia dėmesį į sunkumus, kuriuos mini kai kurie direktoriai, ypač naujai sukurtų agentūrų, kalbėdami apie agentūrų gebėjimą laikytis Finansiniame reglamente pranešimams nustatyto kalendoriaus ir galutinių terminų; ragina agentūrų direktorius būsimo Finansinio reglamento peržiūrėjimo, kuris bus vykdomas 2005 m., perspektyvoje informuoti Biudžeto ir Biudžeto kontrolės komitetus apie sunkumus, su kuriais susiduriama, kad būtų galima juos apsvarstyti peržiūros rėmuose; tikisi, kad direktoriai pateiks konkrečius pasiūlymus dėl alternatyvių galutinių terminų variantų, kurie labiausiai tiktų jų funkcionavimo reikalavimams, kartu laikantis Finansiniame reglamente numatyto agentūrų įpareigojimo atsiskaityti;

                  24.

                  atkreipia dėmesį į teigiamą agentūrų direktorių atsaką į raginimą Parlamento komiteto, atsakingo už biudžeto įvykdymo patvirtinimo rengimą, siekiant sukurti tikslesnę ryšių sistemą, ypač kalbant apie dokumentų, susijusių su agentūrų atsiskaitymo įpareigojimais, perdavimu iš agentūrų tam komitetui; laikosi nuomonės, kad geresnis tokių ryšių organizavimas sustiprins bendradarbiavimą su agentūromis ir pagerins demokratinę kontrolę;

                  25.

                  ragina agentūrų direktorius, kad nuo šiol prie jų metinės veiklos ataskaitos, su kuria taip pat pateikiama finansinė ir valdymo informacija, būtų pridedamas pareiškimas, kad finansinės operacijos yra teisėtos ir tvarkingos, analogiškas tiems pareiškimams, kuriuos pasirašo Komisijos generaliniai direktoriai;

                  26.

                  ragina agentūras kurti išsamią ryšių strategiją, kurioje būtų atsižvelgiama į poreikį, kad jų darbo rezultatai būtų ne tik pateikiami institucijoms, valstybių narių kompetentingoms tarnyboms, specialistams, partneriams arba konkretiems paramos gavėjams, bet ir tinkama forma prieinami plačiajai visuomenei; ragina agentūras, atsižvelgiant į tokios strategijos sukūrimą, stiprinti savo tarpusavio bendradarbiavimą ir keistis informacija apie pažangiausią praktiką, naudojamą siekiant šio tikslo; tikisi, kad agentūros tinkamai informuos Europos Parlamento kompetentingus komitetus apie tokios strategijos kūrimo rezultatus iki kitos biudžeto įvykdymo patvirtinimo procedūros, siekiant užtikrinti veiksmingą ir laiku atliekamą jų veiklos priežiūrą;

            Bendros pastabos AR ir agentūroms

                  27.

                  pritaria AR iniciatyvai prie savo konkrečių pranešimų apie agentūras pridėti lentelę, kurioje būtų pateikiama suvestinė informacija apie kompetencijas, valdymą, turimus išteklius ir konkrečios agentūros produkciją/darbo rezultatus; laikosi nuomonės, kad tai padidina šių Bendrijos institucijų darbo aiškumą ir skaidrumą, tam tikrais atvejais sukuriant naudingą pagrindą palyginimams, kurie padėtų sukurti suderintą bazę agentūroms, kaip yra raginęs Europos Parlamentas;

                  28.

                  ragina AR ir agentūras stiprinti jų bendradarbiavimą, siekiant tobulinti procedūras ir technines priemones, kad galima būtų gerinti patikimą visų biudžeto ir finansinių klausimų valdymą, siekiant sukurti metodiką, kuri parengtų pagrindą teigiamam biudžeto įvykdymo patvirtinimui atlikti nuo pačios proceso pradžios; tikisi, kad bus nuolat informuojamas apie pažangą ir pažangiausios praktikos diegimą;

                  29.

                  ragina AR ir agentūras didinti procedūros procédure contradictoire, prieš patvirtinant AR galutinį pranešimą, skaidrumą, kad galima būtų išvengti bet kokių prieštaravimų arba dviprasmybių, kurie galėtų kelti pavojų viso proceso patikimumui; šia prasme ragina AR ir Komisiją siūlyti veiksmingą būdą atnaujinti informaciją apie atliktus patobulinimus ir (arba) aptiktas problemas nuo tada, kai buvo pirmą kartą svarstomas AR parengiamasis pranešimas, iki sprendimo dėl biudžeto įvykdymo patvirtinimo priėmimo, kad būtų užtikrintas pats tiksliausias agentūrų padėties įvertinimas.

         (1)  OL C 324, 2004 12 30, p. 61.

         (2)  OL L 248, 2002 9 16, p. 1.

         (3)  OL L 245, 2003 9 29, p. 44.

         (4)  OL L 357, 2002 12 31, p. 72.

         (5)  OL L 330, 2004 11 4, p. 40.

         (6)  Kuri išdėstyta Komisijos komunikato Tarybai ir Europos Parlamentui „Mūsų bendros ateities kūrimas, išsiplėtusios Europos Sąjungos politikos sunkumai ir biudžeto priemonės 2007–2013“ 2007–2013, I priede (KOM(2004) 0101, p. 38).

         (7)  Žr. Komisijos pranešimo dėl tolesnių veiksmų, susijusių su 2002 m. biudžeto įgyvendinimo patvirtinimu, priedą (KOM(2004) 0648, p. 108).

         (8)  OL L 269, 2002 10 5, p. 15.


title: 2005 m. lapkričio 7 d. Tarybos sprendimas 2005/784/BUSP, iš dalies keičiantis Sprendimą 1999/730/BUSP dėl Europos Sąjungos indėlio į kovą su mažų ginklų ir lengvųjų ginklų destabilizuojančiu kaupimu ir plitimu Kambodžoje, ir pratęsiantis jo taikymą

text:
11.11.2005

               LT

               Europos Sąjungos oficialusis leidinys

               L 295/53

      TARYBOS SPRENDIMAS 2005/784/BUSP
   2005 m. lapkričio 7 d.
   iš dalies keičiantis Sprendimą 1999/730/BUSP dėl Europos Sąjungos indėlio į kovą su mažų ginklų ir lengvųjų ginklų destabilizuojančiu kaupimu ir plitimu Kambodžoje, ir pratęsiantis jo taikymą
   EUROPOS SĄJUNGOS TARYBA,
   atsižvelgdama į 2002 m. liepos 12 d. Tarybos bendruosius veiksmus 2002/589/BUSP dėl Europos Sąjungos indėlio į kovą su šaulių ir lengvųjų ginklų destabilizuojančiu kaupimu ir plitimu (1), ypač į jų 6 straipsnį kartu su Europos Sąjungos sutarties 23 straipsnio 2 dalimi,
   kadangi:

               (1)

               1999 m. lapkričio 15 d. Taryba priėmė Sprendimą 1999/730/BUSP (2) dėl Europos Sąjungos indėlio į kovą su mažų ginklų ir lengvųjų ginklų destabilizuojančiu kaupimu ir plitimu Kambodžoje.

               (2)

               Sprendimas 1999/730/BUSP buvo iš dalies pakeistas ir jo taikymas pratęstas Sprendimu 2004/792/BUSP.

               (3)

               Kai kurie galutiniai tikslai negali būti pasiekti iki 2005 m. lapkričio 15 d., Sprendimo 1999/730/BUSP taikymo pabaigos dienos, o kiti tikslai po minėtos dienos turėtų būti sujungti. Šis projektas – daugiametis.

               (4)

               Todėl Sprendimas 1999/730/BUSP turėtų būti iš dalies pakeistas ir jo taikymas pratęstas,

         NUSPRENDĖ:
   1 straipsnis
   Sprendimas 1999/730/BUSP iš dalies keičiamas taip:

               a)

               3 straipsnio 1 dalyje finansinė orientacinė suma „1 375 565 EUR“ pakeičiama į „600 000 EUR“;

               b)

               4 straipsnio antroje pastraipoje „2005 m. lapkričio 15 d.“ pakeičiama į „2006 m. lapkričio 15 d.“;

               c)

               5 straipsnis išbraukiamas;

               d)

               priedas pakeičiamas šio sprendimo priede pateiktu tekstu.

         2 straipsnis
   Šis sprendimas įsigalioja 2005 m. lapkričio 16 d.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2005 m. lapkričio 7 d.

            Tarybos vardu

            Pirmininkas

         J. STRAW

      (1)  OL L 191, 2002 7 19, p. 1.

      (2)  OL L 294, 1999 11 16, p. 5. Sprendimas su paskutiniais pakeitimais, padarytais Sprendimu 2004/901/BUSP (OL L 379, 2004 12 24, p. 111).

      PRIEDAS

            „PRIEDAS
            PROJEKTŲ VADOVO ĮGALIOJIMAI (2006)

                        1.

                        Projektų vadovas, bendradarbiaudamas su Kambodžos ginkluotosiomis pajėgomis, tęs darbą, susijusį su ginklų atsargų apskaita, valdymu ir saugumu bei šios srities politikos, gairių ir praktikos plėtojimu. Šiuo tikslu projektų vadovas stebės 1 karinėje apygardoje (Stung Treng), 2 karinėje apygardoje (Kampong Cham), 3 karinėje apygardoje (Kampong Speu), 4 karinėje apygardoje (Siem Reap), 5 karinėje apygardoje (Battambang), specialioje karinėje apygardoje (Phnom Penh) ir Karališkojoje žandarmerijoje anksčiau įgyvendintus projektus. Glaudžiai bendradarbiaudamas su Nacionalinės gynybos ministerija jis apibrėš ir įgyvendins tolesnį oro pajėgų ir laivyno ginklų saugojimo ir registravimo projektą. Tai apims vidutinės trukmės bei trumpam saugojimui skirtų patalpų statybą, atitinkamo visų lygių personalo mokymą ir visų ginklų registravimą centralizuotoje kompiuterinėje Gynybos ministerijos duomenų bazėje. Įgyvendinami projektai, pasitelkus reikiamų ekspertų pagalbą, turi apimti paramą Vyriausybės programai, numatančiai perteklinių kariuomenės ginklų ir tam tikrais atvejais – surinktų ginklų bei perteklinių ginklų, kuriuos vis dar gali turėti kariuomenė ir policijos bei saugumo pajėgos, viešą sunaikinimą.

                        2.

                        Prireikus projektų vadovas toliau teiks konsultacijas ir, kai įmanoma, paramą Vyriausybei, tarptautinėms organizacijoms ir vietos nevyriausybinėms organizacijoms ginklų saugumo ir ES ASAC dabartinės bei ankstesnės veiklos klausimais.

                        3.

                        Projektų vadovas užtikrins, kad būtų nustatytos atitinkamos veiksmingo veiklos stebėjimo ir vertinimo procedūros. Šiuo tikslu jis sieks visapusiškai bendradarbiauti su Kambodžos Vyriausybe, policija ir saugumo pajėgomis.

                        4.

                        Užbaigus oro pajėgų ir laivyno ginklų saugojimo ir registravimo projektą, projektų vadovas įgyvendins planus, parengtus pagal projektų vadovo įgaliojimus (2005), dėl ginklų atsargų apskaitos, valdymo ir saugumo konsolidavimo ir dėl projekto užbaigimo bei likvidavimo.“


title: 2008 m. spalio 3 d. Politinio ir saugumo komiteto sprendimas EUPOL AFGHANISTAN/1/2008 dėl Europos Sąjungos policijos misijos Afganistane (EUPOL AFGHANISTAN) vadovo paskyrimo

text:
29.10.2008

               LT

               Europos Sąjungos oficialusis leidinys

               L 285/20

      POLITINIO IR SAUGUMO KOMITETO SPRENDIMAS EUPOL AFGHANISTAN/1/2008
   2008 m. spalio 3 d.
   dėl Europos Sąjungos policijos misijos Afganistane (EUPOL AFGHANISTAN) vadovo paskyrimo
   (2008/821/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 25 straipsnio trečią pastraipą,
   atsižvelgdamas į 2007 m. gegužės 30 d. Tarybos bendruosius veiksmus 2007/369/BUSP dėl Europos Sąjungos policijos misijos Afganistane įkūrimo (EUPOL AFGHANISTAN) (1), ypač į jų 10 straipsnio 1 dalį,
   kadangi:

               (1)

               Bendrųjų veiksmų 2007/369/BUSP 10 straipsnio 1 dalyje numatyta, kad Taryba įgalioja Politinį ir saugumo komitetą pagal Sutarties 25 straipsnį priimti atitinkamus sprendimus EUPOL AFGHANISTAN misijos politinės kontrolės ir strateginio vadovavimo jai tikslais, įskaitant sprendimą dėl misijos vadovo paskyrimo.

               (2)

               2008 m. rugpjūčio 14 d. laiške dabartinis misijos vadovas informavo Komisiją apie savo sutarties nutraukimą 2008 m. rugsėjo 30 d.

               (3)

               Generalinis sekretorius-vyriausiasis įgaliotinis pasiūlė skirti Kai VITTRUP EUPOL AFGHANISTAN misijos vadovu,

         NUSPRENDĖ:
   1 straipsnis
   Kai VITTRUP skiriamas Europos Sąjungos policijos misijos Afganistane (EUPOL AFGHANISTAN) vadovu nuo 2008 m. spalio 16 d.
   2 straipsnis
   Šis sprendimas įsigalioja jo priėmimo dieną.

      Priimta Briuselyje, 2008 m. spalio 3 d.

            Politinio ir saugumo komiteto vardu

            Pirmininkė

         C. ROGER

      (1)  OL L 139, 2007 5 31, p. 33.


title: 2017 m. balandžio 27 d. Europos Parlamento sprendimas (ES) 2017/1602 dėl Europos Sąjungos 2015 finansinių metų bendrojo biudžeto įvykdymo patvirtinimo, I skirsnis – Europos Parlamentas

text:
29.9.2017

               LT

               Europos Sąjungos oficialusis leidinys

               L 252/1

         EUROPOS PARLAMENTO SPRENDIMAS (ES) 2017/1602
   2017 m. balandžio 27 d.
   dėl Europos Sąjungos 2015 finansinių metų bendrojo biudžeto įvykdymo patvirtinimo, I skirsnis – Europos Parlamentas
   EUROPOS PARLAMENTAS,

               —

               atsižvelgdamas į Europos Sąjungos 2015 finansinių metų bendrąjį biudžetą (1),

               —

               atsižvelgdamas į Europos Sąjungos 2015 finansinių metų konsoliduotąsias metines ataskaitas (COM(2016) 475 – C8–0270/2016) (2),

               —

               atsižvelgdamas į 2015 finansinių metų biudžeto ir finansų valdymo ataskaitą, I skirsnis – Europos Parlamentas (3),

               —

               atsižvelgdamas į vidaus auditoriaus 2015 finansinių metų metinę ataskaitą,

               —

               atsižvelgdamas į Audito Rūmų 2015 finansinių metų metinę biudžeto vykdymo ataskaitą su institucijų atsakymais (4),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2015 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (5),

               —

               atsižvelgdamas į Sutarties dėl Europos Sąjungos veikimo 314 straipsnio 10 dalį ir 318 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (6), ypač į jo 164, 165 ir 166 straipsnius,

               —

               atsižvelgdamas į 2014 m. birželio 16 d. Biuro sprendimą dėl Europos Parlamento biudžeto vykdymo vidaus taisyklių (7), ypač į jo 22 straipsnį,

               —

               atsižvelgdamas į Darbo tvarkos taisyklių 94 straipsnį, 98 straipsnio 3 dalį ir IV priedą,

               —

               atsižvelgdamas į Biudžeto kontrolės komiteto pranešimą (A8–0153/2017),

               A.

               kadangi 2016 m. liepos 4 d. Pirmininkas patvirtino Parlamento 2015 finansinių metų finansines ataskaitas;

               B.

               kadangi Generalinis sekretorius, kaip vyriausiasis įgaliotasis leidimus suteikiantis pareigūnas, 2016 m. birželio 24 d. pateikė pakankamą patikinimą, kad Parlamento biudžetui skirti ištekliai buvo naudoti pagal numatytą paskirtį ir vadovaujantis patikimo finansų valdymo principais, taip pat kad nustatytos kontrolės procedūros suteikė būtinas garantijas dėl atspindimų operacijų teisėtumo ir tvarkingumo;

               C.

               kadangi, atlikę auditą, Audito Rūmai nustatė, jog, pagal jų atliktą specialųjį 2015 m. administracinių ir kitų išlaidų vertinimą, išnagrinėtose metinės veiklos ataskaitose institucijų ir įstaigų vidaus kontrolės sistemose, reikalaujamose pagal Reglamentą (ES, Euratomas) Nr. 966/2012, nenustatyta jokių rimtų trūkumų;

               D.

               kadangi pagal Reglamento (ES, Euratomas) Nr. 966/2012 166 straipsnio 1 dalį reikalaujama, kad kiekviena Sąjungos institucija imtųsi visų deramų priemonių dėl pastabų, pateiktų kartu su Parlamento sprendimu dėl biudžeto įvykdymo patvirtinimo;

               1.

               patvirtina Pirmininkui, kad Europos Parlamento 2015 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Antonio TAJANI

            Generalinis sekretorius

         Klaus WELLE

      (1)  OL L 69, 2015 3 13.

      (2)  OL C 380, 2016 10 14, p. 1.

      (3)  OL C 354, 2016 9 27, p. 1.

      (4)  OL C 375, 2016 10 13, p. 1.

      (5)  OL C 375, 2016 10 13, p. 10.

      (6)  OL L 298, 2012 10 26, p. 1.

      (7)  PE 422.541/Bur.


title: 2013 m. liepos 1 d. Europos Parlamento biuro sprendimas, kuriuo iš dalies keičiamos Europos Parlamento narių statuto įgyvendinimo taisyklės

text:
5.7.2013

               LT

               Europos Sąjungos oficialusis leidinys

               C 194/6

         EUROPOS PARLAMENTO BIURO SPRENDIMAS
   2013 m. liepos 1 d.
   kuriuo iš dalies keičiamos Europos Parlamento narių statuto įgyvendinimo taisyklės
   2013/C 194/02
   EUROPOS PARLAMENTO BIURAS,
   atsižvelgdamas į Sutartį dėl Europos Sąjungos veikimo, ypač į jos 223 straipsnio 2 dalį,
   atsižvelgdamas į Sutartį dėl Kroatijos stojimo į Europos Sąjungą,
   atsižvelgdamas į Europos Parlamento narių statutą (1),
   atsižvelgdamas į Europos Parlamento darbo tvarkos taisyklių 8 ir 23 straipsnius,
   kadangi:

               (1)

               Remiantis Sutartimi dėl Kroatijos stojimo į Europos Sąjungą, Kroatija nuo 2013 m. liepos 1 d. taps Europos Sąjungos valstybe nare. Nuo minėtos dienos Europos Parlamento nariais bus ir Kroatijos atstovai. Todėl, siekiant atsižvelgti į naujus Europos Parlamento narius iš Kroatijos, būtina iš dalies pakeisti Europos Parlamento narių statuto įgyvendinimo taisyklių (2) (toliau – Įgyvendinimo taisyklės) 23 straipsnio 1 dalies b punktą dėl kelionių valstybėje narėje, kurioje išrinktas Parlamento narys, išlaidų.

               (2)

               Kelionės automobiliu valstybėje narėje, kurioje išrinktas Parlamento narys, kilometrų skaičius per metus ribojamas ir nustatomas atsižvelgiant į atitinkamos valstybės narės dydį. Kroatijos plotas yra 56 542 km2, taigi Europos Parlamento nariai iš Kroatijos turėtų turėti individualią teisę pasinaudoti 8 000 km kvota per metus,

         PRIĖMĖ ŠĮ SPRENDIMĄ:
   1 straipsnis
   Įgyvendinimo taisyklių 23 straipsnio 1 dalies b punkto trečia įtrauka pakeičiama taip:

               „—

               8 000 km Belgijoje, Danijoje, Estijoje, Kroatijoje, Kipre, Latvijoje, Lietuvoje, Liuksemburge, Maltoje, Nyderlanduose arba Slovėnijoje išrinktiems Parlamento nariams.“.

         2 straipsnis
   1.   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   2.   Šis sprendimas taikomas nuo 2013 m. liepos 1 d.

      (1)  2005 m. rugsėjo 28 d. Europos Parlamento sprendimas 2005/684/EB, Euratomas, kuriuo patvirtinamas Europos Parlamento narių statutas (OL L 262, 2005 10 7, p. 1).

      (2)  2008 m. gegužės 19 d. ir liepos 9 d. Europos Parlamento biuro sprendimas dėl Europos Parlamento narių statuto įgyvendinimo taisyklių (OL C 159, 2009 7 13, p. 1).


title: 2009 m. gegužės 25 d. Tarybos Sprendimas dėl Darbuotojų judėjimo laisvės patariamojo komiteto Maltai atstovaujančių narių ir Maltai atstovaujančio pakaitinio nario skyrimo

text:
3.6.2009

               LT

               Europos Sąjungos oficialusis leidinys

               C 123/11

      TARYBOS SPRENDIMAS

   2009 m. gegužės 25 d.
   dėl Darbuotojų judėjimo laisvės patariamojo komiteto Maltai atstovaujančių narių ir Maltai atstovaujančio pakaitinio nario skyrimo
   2009/C 123/05
   EUROPOS SĄJUNGOS TARYBA,
   atsižvelgdama į 1968 m. spalio 15 d. Tarybos reglamentą (EEB) Nr. 1612/68 dėl laisvo darbuotojų judėjimo Bendrijoje (1), ypač į jo 26 ir 27 straipsnius,
   atsižvelgdama į valstybių narių vyriausybių Tarybai pateiktus kandidatų sąrašus,
   kadangi:

               (1)

               2008 m. rugsėjo 25 d. sprendimu (2) Taryba paskyrė Darbuotojų judėjimo laisvės patariamojo komiteto narius ir pakaitinius narius, išskyrus tam tikrus narius, įskaitant Maltai atstovaujančių vyriausybių atstovų kategorijos narius ir pakaitinius narius, laikotarpiui nuo 2008 m. rugsėjo 25 d. iki 2010 m. rugsėjo 24 d.

               (2)

               Maltos Vyriausybė pateikė kandidatūras tam tikroms pareigoms užimti,

         NUSPRENDĖ:
   Vienintelis straipsnis
   Darbuotojų judėjimo laisvės patariamojo komiteto nariais ir pakaitiniu nariu laikotarpiui iki 2010 m. rugsėjo 24 d. skiriami:

      VYRIAUSYBĖS ATSTOVAI

               Šalis

               Nariai

               Pakaitiniai nariai

               Malta

               Joseph MIZZI
               Josephine FARRUGIA

               Anthony BUTTIGIEG

      Priimta Briuselyje, 2009 m. gegužės 25 d.

            Tarybos vardu

            Pirmininkas

         J. ŠEBESTA

      (1)  OL L 257, 1968 10 18, p. 2.

      (2)  OL C 253, 2008 10 4, p. 7.


title: 2009 m. lapkričio 30 d. Tarybos sprendimas 2010/16/BUSP/TVR dėl Europos Sąjungos ir Jungtinių Amerikos Valstijų susitarimo dėl finansinių mokėjimų pranešimų duomenų tvarkymo ir perdavimo iš Europos Sąjungos į Jungtines Valstijas terorizmo finansavimo sekimo programos tikslais pasirašymo Europos Sąjungos vardu

text:
13.1.2010

               LT

               Europos Sąjungos oficialusis leidinys

               L 8/9

         TARYBOS SPRENDIMAS 2010/16/BUSP/TVR
   2009 m. lapkričio 30 d.
   dėl Europos Sąjungos ir Jungtinių Amerikos Valstijų susitarimo dėl finansinių mokėjimų pranešimų duomenų tvarkymo ir perdavimo iš Europos Sąjungos į Jungtines Valstijas terorizmo finansavimo sekimo programos tikslais pasirašymo Europos Sąjungos vardu
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 24 ir 38 straipsnius,
   kadangi:

               (1)

               2009 m. liepos 27 d. Taryba nusprendė įgalioti pirmininkaujančią valstybę narę, padedant Komisijai, pradėti derybas dėl Europos Sąjungos ir Jungtinių Amerikos Valstijų susitarimo dėl finansinių mokėjimų pranešimų duomenų tvarkymo ir perdavimo iš Europos Sąjungos į Jungtines Valstijas terorizmo finansavimo sekimo programos tikslais. Šios derybos buvo sėkmingos ir buvo parengtas Susitarimo projektas (toliau – Susitarimas).

               (2)

               Šis Susitarimas yra svarbus užtikrinant, kad paskirtieji tarptautinių finansinių mokėjimų pranešimų paslaugų teikėjai pateiktų Jungtinių Amerikos Valstijų iždui Europos Sąjungos teritorijoje saugomus finansinių mokėjimų pranešimų duomenis, būtinus terorizmo prevencijai ir kovai su juo bei jo finansavimu, griežtai laikantis apsaugos priemonių privatumo ir asmens duomenų apsaugos srityse.

               (3)

               Susitarimas turėtų būti pasirašytas, atsižvelgiant į tai, kad jis bus sudarytas vėliau.

               (4)

               Susitarime numatyta, kad jis bus laikinai taikomas nuo 2010 m. vasario 1 d. Todėl valstybės narės turėtų imtis priemonių, kad jo nuostatos įsigaliotų nuo tos dienos pagal galiojančią vidaus teisę. Pasirašant susitarimą bus pateikta su tuo susijusi deklaracija,

         NUSPRENDĖ:
   1 straipsnis
   Europos Sąjungos vardu patvirtinamas Europos Sąjungos ir Jungtinių Amerikos Valstijų susitarimas dėl finansinių mokėjimų pranešimų duomenų tvarkymo ir perdavimo iš Europos Sąjungos į Jungtines Valstijas terorizmo finansavimo sekimo programos tikslais pasirašymas su sąlyga, kad minėtas susitarimas bus sudarytas.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą Europos Sąjungos vardu su sąlyga, kad jis bus sudarytas.
   3 straipsnis
   Pagal Susitarimo 15 straipsnį iki Susitarimo įsigaliojimo jo nuostatos laikinai taikomos nuo 2010 m. vasario 1 d., laikantis galiojančios vidaus teisės. Pridedama deklaracija dėl laikino taikymo bus pateikta pasirašymo metu.

      Priimta Briuselyje 2009 m. lapkričio 30 d.

            Tarybos vardu

            Pirmininkė

         B. ASK

   PRIEDAS

      Deklaracija Europos Sąjungos vardu, kuri turi būti pateikta pasirašant Europos Sąjungos ir Jungtinių Amerikos Valstijų susitarimą dėl finansinių mokėjimų pranešimų duomenų tvarkymo ir perdavimo iš Europos Sąjungos į Jungtines Valstijas terorizmo finansavimo sekimo programos tikslais

         „Šį Susitarimą, kuriuo nenukrypstama nuo Europos Sąjungos ir valstybių narių teisės aktų ar jie juo nepakeičiami, prieš jam įsigaliojant valstybės narės laikinai taikys gera valia, atsižvelgdamos į galiojančius savo nacionalinės teisės aktus.“

    ---documentbreak---

               13.1.2010

               LT

               Europos Sąjungos oficialusis leidinys

               L 8/9

         VERTIMAS
   Europos Sąjungos ir Jungtinių Amerikos Valstijų
   SUSITARIMAS
   dėl finansinių mokėjimų pranešimų duomenų tvarkymo ir perdavimo iš Europos Sąjungos į Jungtines Valstijas terorizmo finansavimo sekimo programos tikslais
   EUROPOS SĄJUNGA
   ir
   JUNGTINĖS AMERIKOS VALSTIJOS
   (toliau – Šalys),
   TROKŠDAMOS užkirsti kelią terorizmui ir jo finansavimui bei su šiais reiškiniais kovoti, visų pirma keisdamosi informacija tarpusavyje, kaip viena iš priemonių savo demokratiškoms visuomenėms bei bendroms vertybėms, teisėms ir laisvėms apsaugoti;
   SIEKDAMOS stiprinti ir skatinti Šalių bendradarbiavimą transatlantinės partnerystės dvasia;
   PRIMINDAMOS Jungtinių Tautų konvencijas dėl kovos su terorizmu ir jo finansavimo bei atitinkamas Jungtinių Tautų Saugumo Tarybos rezoliucijas kovos su terorizmu srityje, ypač Jungtinių Tautų Saugumo Tarybos rezoliuciją 1373 (2001);
   PRIPAŽINDAMOS Jungtinių Valstijų iždo departamento (toliau – JAV iždo departamentas) Terorizmo finansavimo sekimo programos (TFSP) svarbą nustatant ir sulaikant teroristus bei juos finansuojančius subjektus ir tai, kad ją įgyvendinant buvo gauta daug informacijos, kuri buvo išplatinta kompetentingoms institucijoms visame pasaulyje kovos su terorizmu tikslais ir kad ši informacija buvo ypač vertinga Europos Sąjungos valstybėms narėms (toliau – valstybės narės);
   ATKREIPDAMOS DĖMESĮ į TFSP svarbą vykdant terorizmo prevenciją ir kovojant su juo bei jo finansavimu Europos Sąjungoje ir kitur, ir į Europos Sąjungos vaidmenį užtikrinant, kad paskirtieji tarptautinių finansinių mokėjimų pranešimų paslaugų teikėjai leistų naudoti Europos Sąjungos teritorijoje saugomus finansinių mokėjimų pranešimų duomenis, būtinus terorizmo prevencijai ir kovai su juo bei jo finansavimu, griežtai laikantis apsaugos priemonių privatumo ir asmens duomenų apsaugos srityse;
   ATSIŽVELGDAMOS į Europos Sąjungos sutarties 6 straipsnio 2 dalį dėl pagarbos pagrindinėms teisėms, į proporcingumo principus bei būtinybę užtikrinti teisę į privatumą bei asmens duomenų apsaugą pagal Europos žmogaus teisių ir pagrindinių laisvių apsaugos konvencijos 8 straipsnio 2 dalį, Europos Tarybos konvenciją Nr. 108 dėl asmenų apsaugos ryšium su asmens duomenų automatizuotu tvarkymu ir Europos Sąjungos pagrindinių teisių chartijos 7 ir 8 straipsnius;
   PABRĖŽDAMOS bendras vertybes, kuriomis vadovaujantis reglamentuojamas privatumas ir asmens duomenų apsauga Europos Sąjungoje ir Jungtinėse Amerikos Valstijose (toliau – Jungtinės Valstijos), įskaitant tai, kad abiem Šalims svarbu tinkamas procesas ir teisė į veiksmingą žalos atlyginimą dėl nederamų valdžios institucijų veiksmų;
   ATKREIPDAMOS dėmesį į tai, kad JAV iždo departamentas tvarkydamas, naudodamas ir platindamas finansinių mokėjimų pranešimų duomenis pagal TFSP naudoja griežtos kontrolės ir apsaugos priemones, kaip matoma iš JAV iždo departamento pareiškimo, paskelbto 2007 m. liepos 20 d.Europos Sąjungos oficialiajame leidinyje, ir Jungtinių Valstijų federalinio registro pareiškimo, paskelbto 2007 m. spalio 23 d.; ir tai atspindi dabartinį Jungtinių Valstijų ir Europos Sąjungos bendradarbiavimą kovos su pasauliniu terorizmu srityje;
   PRIMINDAMOS, kad siekiant garantuoti veiksmingą kiekvieno asmens naudojimąsi savo teisėmis, kiekvienas asmuo, nepaisant jo pilietybės, siekdamas žalos atlyginimo gali pateikti skundą nepriklausomoje duomenų apsaugos institucijoje, kitoje panašioje institucijoje, ar nepriklausomame ir nešališkame teisme;
   ATSIŽVELGDAMOS į tai, kad pagal JAV teisę galima administracine ir teismine tvarka siekti žalos atlyginimo už netinkamą asmens duomenų tvarkymą, be kita ko, pagal 1946 m. Administracinės teisenos aktą (JAV kodekso 5 antraštinės dalies 701 et seq. straipsnius), 1978 m. Generalinio inspektoriaus aktą (JAV kodekso 5 antraštinės dalies priedą), 2007 m. 9/11 komisijos akto įgyvendinamąsias rekomendacijas (JAV kodekso 42 antraštinės dalies 2000 et seq. straipsnius), Sukčiavimo naudojant kompiuterius ir piktnaudžiavimo jais aktą (JAV kodekso 18 antraštinės dalies 1030 straipsnį) ir Informacijos laisvės aktą (JAV kodekso 5 antraštinės dalies 552 straipsnį), su pakeitimais;
   PRIMINDAMOS, kad Europos Sąjungoje pagal teisės aktus finansinių įstaigų klientai ir finansinių mokėjimų pranešimų paslaugų teikėjai yra informuojami apie tai, kad finansinio sandorio įrašuose pateikti asmens duomenys gali būti perduoti valstybių narių arba trečiųjų šalių valdžios institucijoms teisėsaugos tikslais;
   PRIMINDAMOS, kad šis Susitarimas nėra precedentas jokiems būsimiems Jungtinių Valstijų ir Europos Sąjungos ar kurios nors iš Šalių ir kurios nors valstybės susitarimams dėl finansinių mokėjimų pranešimų duomenų arba dėl bet kurios kitos rūšies duomenų perdavimo ir tvarkymo ar dėl duomenų apsaugos;
   PRIPAŽINDAMOS, kad šiuo Susitarimu nenukrypstama nuo galiojančių valstybių narių duomenų apsaugos institucijoms suteiktų įgaliojimų ginti asmenis jų asmens duomenų tvarkymo srityje; ir
   TAIP PAT PATVIRTINDAMOS, kad šis Susitarimas nepažeidžia kitų teisėsaugos arba keitimosi informacija susitarimų tarp Šalių arba tarp Jungtinių Valstijų ir valstybių narių,
   SUSITARĖ:
   1 straipsnis
   Susitarimo tikslas
   1.   Šio Susitarimo tikslas – užtikrinti, visapusiškai laikantis privatumo ir asmens duomenų apsaugos principų bei kitų šiame Susitarime išdėstytų sąlygų, kad:

               a)

               finansinių mokėjimų pranešimų duomenys ir susiję duomenys, kuriuos Europos Sąjungos teritorijoje saugo pagal šį Susitarimą bendrai paskirti tarptautinių finansinių mokėjimų pranešimų paslaugų teikėjai, būtų pateikti JAV iždo departamento prašymu terorizmo ar terorizmo finansavimo prevencijos, tyrimo, nustatymo arba patraukimo baudžiamojon atsakomybėn už juos tikslais; ir

               b)

               TFSP tikslais gauta atitinkama informacija yra pateikiama valstybių narių teisėsaugos, visuomenės saugumo ar kovos su terorizmu institucijoms arba Europolui ar Eurojustui terorizmo ar terorizmo finansavimo prevencijos, tyrimo, nustatymo arba patraukimo baudžiamojon atsakomybėn už juos tikslais.

         2.   Jungtinės Valstijos, Europos Sąjunga ir jos valstybės narės pagal savo įgaliojimus imasi visų būtinų ir tinkamų priemonių, kad įvykdytų šio Susitarimo nuostatas ir pasiektų jo tikslą.
   2 straipsnis
   Taikymo sritis
   Su terorizmu ar terorizmo finansavimu susijęs elgesys
   Šis Susitarimas taikomas finansinių mokėjimų pranešimų ir susijusių duomenų gavimui ir jų naudojimui prevencijos, tyrimo, nustatymo arba patraukimo baudžiamojon atsakomybėn tikslais tais atvejais, kai:

               a)

               asmens ar subjekto veiksmai yra susiję su smurtu ar yra kitaip pavojingi žmogaus gyvybei ar kelia pavojų turtui ar infrastruktūrai, ir kurie, atsižvelgiant į jų pobūdį ir aplinkybes, yra pagrįstai laikomi padarytais turint tikslą:

                           i)

                           įbauginti gyventojus ar daryti jiems spaudimą;

                           ii)

                           įbauginti, įtikinti Vyriausybę ar tarptautinę organizaciją veikti arba susilaikyti nuo veiksmo arba daryti joms spaudimą; arba

                           iii)

                           rimtai destabilizuoti ar sunaikinti pagrindines politines, konstitucines, ekonomines ar socialines šalies struktūras ar tarptautinę organizaciją;

               b)

               asmuo ar subjektas padeda vykdyti, finansuoja a punkte išvardytus veiksmus ar teikia finansinę, materialinę ar technologinę paramą arba finansines ar kitokias paslaugas siekiant juos vykdyti arba paremti jų vykdymą; arba

               c)

               asmuo ar subjektas padeda, kursto ar mėgina vykdyti a arba b punktuose išvardytus veiksmus.

         3 straipsnis
   Paskirtųjų paslaugų teikėjų vykdomo duomenų teikimo užtikrinimas
   Europos Sąjunga užtikrina, kad subjektai, pagal šį Susitarimą Šalių bendrai paskirti tarptautinių finansinių mokėjimų pranešimų paslaugų teikėjais (toliau – paskirtieji paslaugų teikėjai), laikydamiesi šio Susitarimo, pateiktų JAV iždo departamentui prašomus finansinių mokėjimų pranešimų ir susijusius duomenis terorizmo ar jo finansavimo prevencijos, tyrimo, nustatymo arba patraukimo baudžiamojon atsakomybėn už juos tikslais (toliau – pateikti duomenys).
   4 straipsnis
   JAV prašymai paskirtiesiems paslaugų teikėjams dėl duomenų pateikimo
   1.   Pagal 2003 m. birželio 25 d. Vašingtone pasirašyto Europos Sąjungos ir Jungtinių Amerikos Valstijų susitarimo dėl savitarpio teisinės pagalbos 8 straipsnį ir susijusio Jungtinių Amerikos Valstijų ir valstybės narės, kurioje yra įsisteigęs paskirtasis paslaugų teikėjas arba kurioje jis laiko prašomus duomenis, dvišalį dokumentą dėl savitarpio teisinės pagalbos, JAV iždo departamentas pateikia prašymą, remdamasis vykstančiu tyrimu dėl tam tikros 2 straipsnyje nurodytos veiklos, kuri buvo įvykdyta arba dėl kurios, remiantis išankstine informacija ar įrodymais, yra priežasčių manyti, kad ji gali būti įvykdyta. Šiuo tikslu administracine institucija, kuriai gali būti teikiama pagalba, laikomas JAV Iždo departamentas.
   2.   Prašyme kuo aiškiau nurodomi šiuo tikslu būtini duomenys, kuriuos saugo paskirtasis paslaugų teikėjas Europos Sąjungos teritorijoje. Duomenys gali apimti tapatybę padedančią nustatyti informaciją apie sandorio iniciatorių ir (arba) gavėją, įskaitant vardą ir pavardę, sąskaitos numerį, adresą, nacionalinį asmens kodą bei kitus asmens duomenis, susijusius su finansiniais pranešimais.
   Prašyme pagrindžiamas šių duomenų poreikis, o pats prašymas parengiamas kuo tiksliau, kad būtų prašoma pateikti kuo mažiau duomenų, deramai atsižvelgiant į geografinę, grėsmių ir pažeidžiamumo analizes.
   3.   JAV teisingumo departamentas perduoda prašymą valstybės narės, kurioje yra įsisteigęs paskirtasis paslaugų teikėjas arba kurioje jis saugo prašomus duomenis, centrinei valdžios institucijai.
   4.   Jungtinės Valstijos tuo pat metu perduoda prašymo kopiją kitos valstybės narės centrinei institucijai. Jungtinės Valstijos tuo pat metu taip pat perduoda prašymo kopiją šių valstybių narių Eurojusto nacionaliniams nariams.
   5.   Gavusi pagrįstą prašymą pagal 2 dalį, valstybės narės, kuriai pateikiamas prašymas, centrinė valdžios institucija patikrina, ar prašymas atitinka šį Susitarimą ir taikytinus dvišalio susitarimo dėl savitarpio teisinės pagalbos reikalavimus. Centrinei institucijai atlikus tokį patikrinimą, prašymas perduodamas kompetentingai institucijai vykdyti pagal valstybės narės, kuriai pateikiamas prašymas, teisės aktus.
   Jei prašymas perduotas valstybės narės, kurioje yra įsisteigęs paskirtasis paslaugų teikėjas, centrinei institucijai, valstybė narė, kurioje duomenys saugomi, teikia pagalbą vykdant prašymą.
   Prašoma priemonė vykdoma skubos tvarka.
   6.   Jeigu paskirtasis paslaugų teikėjas dėl techninių priežasčių negali nustatyti, kurie konkretūs duomenys atitinka prašymą, ir juos perduoti valstybės narės, kuriai pateiktas prašymas, kompetentingai institucijai kartu perduodami visi potencialiai svarbūs duomenys, taikant 5 straipsnio 2 dalį.
   7.   Duomenys perduodami tarp valstybės narės, kuriai pateiktas prašymas, ir Jungtinių Valstijų paskirtų institucijų.
   8.   Europos Sąjunga užtikrina, kad paskirtasis paslaugų teikėjas išsamiai registruotų visus duomenis, kurie valstybės narės, kuriai pateiktas prašymas, kompetentingai institucijai perduoti šio Susitarimo tikslais.
   9.   Teisėtai pagal šią nuostatą perduotuose duomenyse gali būti atliekama paieška vykdant kitus tyrimus, susijusius su 2 straipsnyje nurodytų rūšių veikla, visapusiškai laikantis šio Susitarimo 5 straipsnio.
   5 straipsnis
   Pateiktų duomenų tvarkymui taikomos apsaugos priemonės
   1.   JAV iždo departamentas užtikrina, kad pateikti duomenys būtų tvarkomi pagal šio Susitarimo nuostatas.
   2.   TFSP neapima ir neturi apimti duomenų gavybos ar kito tipo algoritminio ar automatinio profiliavimo ar kompiuterinio filtravimo. JAV iždo departamentas užtikrina asmens duomenų apsaugą toliau nurodytomis apsaugos priemonėmis, kurios taikomos nediskriminuojant, visų pirma pilietybės ar gyvenamosios vietos šalies pagrindu:

               a)

               pateikti duomenys tvarkomi tik terorizmo ar jo finansavimo prevencijos, tyrimo, nustatymo arba patraukimo baudžiamojon atsakomybėn už juos tikslais;

               b)

               pateiktų duomenų paieška atliekama tik tuo atveju, jei yra išankstinės informacijos ar įrodymų, leidžiančių manyti, kad esama priežastinio ryšio tarp terorizmo ar jo finansavimo ir paieškos objekto;

               c)

               kiekviena pateiktų duomenų paieška pagal TFSP yra tiksliai parengiama, joje pagrindžiamas paieškos subjekto ir terorizmo ar jo finansavimo priežastinis ryšys ir ji yra įregistruojama, įskaitant tokį priežastinį ryšį su terorizmu ar jo finansavimu, dėl kurio turi būti pradėta paieška;

               d)

               pateikti duomenys laikomi atskirai nuo kitų duomenų saugioje fizinėje aplinkoje, kurioje yra įrengtos aukšto lygio sistemos ir fizinio įsibrovimo kontrolės priemonės, skirtos užkirsti kelią neautorizuotai prieigai prie duomenų;

               e)

               prieiga prie pateiktų duomenų suteikiama tik terorizmo ar jo finansavimo analitikams ir TFSP techniniam valdymo ir priežiūros personalui;

               f)

               pateiktų duomenų kopijos nedaromos, išskyrus atsargines kopijas, skirtas atkurti duomenis, jei nelaimės atveju jie būtų prarasti;

               g)

               pateiktais duomenimis negali būti manipuliuojama, jie negali būti keičiami, pildomi ir susiejami su jokiomis kitomis duomenų bazėmis;

               h)

               tiktai pagal TFSP vykdant šį Susitarimą gauta su terorizmu susijusia informacija keičiamasi tik su teisėsaugos, visuomenės saugumo ar kovos su terorizmu institucijomis Jungtinėse Valstijose, Europos Sąjungoje ar trečiosiose valstybėse terorizmo ar jo finansavimo tyrimo, nustatymo, prevencijos arba patraukimo baudžiamojon atsakomybėn už juos tikslais;

               i)

               šio Susitarimo galiojimo metu JAV iždo departamentas atlieka peržiūrą siekdamas nustatyti visus neatrinktus duomenis, kurie nebereikalingi kovos su terorizmu ar jo finansavimu tikslais. Nustačius tokius duomenis, jų ištrynimo procedūros pradedamos per du (2) mėnesius nuo tos datos, kurią jie buvo nustatyti kaip nebereikalingi, ir užbaigiamos kuo greičiau po to, tačiau bet kuriuo atveju nė vėliau kaip praėjus aštuoniems (8) mėnesiams nuo nustatymo, jei nėra ypatingų technologinių aplinkybių;

               j)

               paaiškėjus, kad buvo perduoti finansinio mokėjimo pranešimo duomenys, kurių nebuvo prašoma, JAV iždo departamentas nedelsdamas ir visam laikui ištrina šiuos duomenis ir apie tai praneša atitinkamam paskirtajam paslaugų teikėjui ir valstybės narės, kuriai pateikiamas prašymas, centrinei valdžios institucijai;

               k)

               taikant i punktą, visi neatrinkti duomenys, gauti iki 2007 m. liepos 20 d., ištrinami ne vėliau kaip per penkerius (5) metus nuo nurodytos datos;

               l)

               taikant i punktą, visi neatrinkti duomenys, gauti 2007 m. liepos 20 d. arba vėliau, ištrinami ne vėliau kaip per penkerius (5) metus nuo tos datos, kurią jie buvo gauti; ir

               m)

               informacijai, gautai iš pateiktų duomenų, įskaitant informaciją, kuria keičiamasi pagal h punktą, nustatomas saugojimo laikotarpis, kuris taikomas konkrečiai Vyriausybinei institucijai atsižvelgiant į konkrečias jos taisykles ir įrašų saugojimo tvarkaraščius.

         6 straipsnis
   Tinkamumas
   Atsižvelgiant į tai, kad šiame Susitarime nustatyti privatumo ir asmens duomenų apsaugos įsipareigojimai turi būti vykdomi visą laiką, JAV iždo departamentas turi užtikrinti tinkamą duomenų apsaugos lygį tvarkydamas finansinių mokėjimų pranešimų ir susijusius duomenis, kuriuos Europos Sąjunga perduoda Jungtinėms Valstijoms Susitarimo tikslais.
   7 straipsnis
   Spontaniškas informacijos teikimas
   1.   JAV iždo departamentas užtikrina, kad, kuo greičiau ir kai tik įmanoma, atitinkamų valstybių narių teisėsaugos, visuomenės saugumo ar kovos su terorizmu institucijoms ir atitinkamais atvejais Europolui pagal jo įgaliojimus būtų pateikta pasitelkiant TFSP gauta informacija, kuri gali būti naudinga terorizmo ar jo finansavimo prevencijos, tyrimo, nustatymo arba patraukimo baudžiamojon atsakomybėn už juos Europos Sąjungoje tikslais. Visa papildoma informacija, kuri gali būti naudinga terorizmo ar jo finansavimo prevencijos, tyrimo, nustatymo arba patraukimo baudžiamojon atsakomybėn už juos Jungtinėse Valstijose tikslais, laikantis abipusiškumo principo persiunčiama Jungtinėms Valstijoms.
   2.   Siekiant sudaryti palankesnes sąlygas veiksmingam keitimuisi informacija, Europolas gali į JAV iždo departamentą paskirti ryšių pareigūną. Šalys bendrai nustato sąlygas, susijusias su ryšių pareigūno statusu ir užduotimis.
   8 straipsnis
   ES prašymai atlikti paieškas pagal TFSP
   Jei valstybės narės teisėsaugos, visuomenės saugumo ar kovos su terorizmu institucija, Europolas ar Eurojustas nustato, kad yra priežasčių manyti, jog asmuo ar subjektas turi priežastinį ryšį su terorizmu, kaip apibrėžta Tarybos pamatinio sprendimo 2002/475/TVR su pakeitimais, padarytais Tarybos pamatiniu sprendimu 2008/919/TVR, 1–4 straipsniuose, tokia institucija gali prašyti atlikti atitinkamos informacijos paiešką pagal TFSP. JAV iždo departamentas, vykdydamas tokius prašymus, nedelsdamas atlieka paiešką pagal 5 straipsnį ir pateikia atitinkamą informaciją.
   9 straipsnis
   Bendradarbiavimas, jei ateityje būtų sukurta lygiavertė ES sistema
   Tuo atveju, jei Europos Sąjungoje arba vienoje ar daugiau jos valstybių narių būtų įgyvendinama JAV TFSP lygiavertė ES sistema, pagal kurią būtų reikalaujama perduoti Europos Sąjungai Jungtinėse Valstijose saugomus finansinių mokėjimų pranešimų duomenis, JAV iždo departamentas abipusiškumo pagrindu ir taikydamas tinkamas apsaugos priemones aktyviai bendradarbiauja su visais tarptautinių finansinių mokėjimų pranešimų paslaugų teikėjais, kurie yra įsisteigę Jungtinėse Valstijose.
   10 straipsnis
   Bendra peržiūra
   1.   Vienos iš Šalių prašymu ir bet kuriuo atveju po šešių (6) mėnesių Šalys bendrai peržiūri šio Susitarimo įgyvendinimą, ypač patikrina Susitarime nustatytų įsipareigojimų privatumo ir asmens duomenų apsaugos srityje vykdymą ir abipusiškumo nuostatų įgyvendinimą. Peržiūros metu, be kita ko, įvertinamas pateiktų duomenų proporcingumas atsižvelgiant į jų vertę terorizmo ar jo finansavimo tyrimo, prevencijos, nustatymo arba patraukimo baudžiamojon atsakomybėn už juos tikslams.
   2.   Peržiūros metu Europos Sąjungai atstovauja Europos Sąjungos Tarybai pirmininkaujanti valstybė narė, Europos Komisija ir du valstybių narių duomenų apsaugos institucijų pareigūnai, iš kurių bent vienas turi būti iš valstybės narės, kurioje yra įsisteigęs paskirtasis paslaugų teikėjas. Jungtinėms Valstijoms atstovauja JAV Iždo departamentas.
   3.   Peržiūros tikslais JAV iždo departamentas užtikrina prieigą prie susijusių dokumentų bei sistemų ir personalo, taip pat galimybes susipažinti su tiksliais duomenimis apie atrinktų finansinių mokėjimų pranešimų skaičių ir kiek buvo atvejų, kada buvo pasikeista informacija. Šalys bendrai nustato peržiūros sąlygas.
   11 straipsnis
   Žalos atlyginimas
   1.   Kiekvienas asmuo, pagrįstais laiko tarpais pateikęs prašymą, turi teisę be apribojimų, pernelyg nedelsiant ir neturėdamas pernelyg didelių išlaidų gauti duomenų apsaugos institucijos patvirtinimą, kad buvo atlikti visi būtini patikrinimai Europos Sąjungoje, siekiant užtikrinti, kad pagal šį Susitarimą būtų atsižvelgta į to asmens teises duomenų apsaugos srityje, ir ar jo asmens duomenys buvo tvarkomi nepažeidžiant šio Susitarimo. Šiai teisei gali būti taikomos būtinos ir proporcingos pagal nacionalinę teisę taikytinos priemonės, įskaitant visuomenės saugumo ar nacionalinio saugumo užtikrinimo priemones ar priemones, kuriomis siekiama nepakenkti baudžiamųjų veikų prevencijai, nustatymui, tyrimui ar patraukimui baudžiamojon atsakomybėn, tinkamai atsižvelgiant į atitinkamo asmens teisėtus interesus.
   2.   Šalys imasi visų pagrįstų priemonių užtikrinti, kad JAV iždo departamentas ir atitinkama valstybė narė nedelsiant informuotų vienas kitą ir prireikus konsultuotųsi tarpusavyje ir su Šalimis, jei mano, kad asmens duomenys buvo tvarkomi pažeidžiant šį Susitarimą.
   3.   Kiekvienas asmuo, manantis, kad jo asmens duomenys buvo tvarkomi pažeidžiant šį Susitarimą, turi teisę administracine ar teismine tvarka siekti veiksmingo žalos atlyginimo pagal atitinkamai Europos Sąjungos, jos valstybių narių ir Jungtinių Valstijų teisės aktus.
   12 straipsnis
   Konsultavimasis
   1.   Šalys prireikus konsultuojasi, kad Susitarimas būtų taikomas kuo veiksmingiau, be kita ko, siekdamos kuo lengviau išspręsti ginčus, kylančius dėl šio Susitarimo aiškinimo ar taikymo.
   2.   Šalys imasi priemonių siekdamos neužkrauti viena kitai pernelyg didelės naštos, susijusios su šio Susitarimo taikymu. Vis dėlto, jei našta taptų pernelyg didelė, Šalys nedelsdamos konsultuojasi siekdamos sudaryti palankesnes sąlygas šio Susitarimo taikymui, be kita ko, imtis priemonių, kurių gali reikėti susidariusiai ir būsimai naštai sumažinti.
   3.   Šalys prireikus nedelsdamos konsultuojasi tuo atveju, kai trečioji šalis, įskaitant kitos šalies valdžios instituciją, pateikia kaltinimą ar teisinį ieškinį, susijusį su visais šio Susitarimo poveikio ar įgyvendinimo aspektais.
   13 straipsnis
   Draudimas nukrypti
   Šiuo Susitarimu neketinama nukrypti nuo Jungtinių Valstijų, Europos Sąjungos ar valstybių narių teisės aktų ar juos iš dalies keisti. Šis Susitarimas jokiam kitam privačiam ar viešajam asmeniui ar subjektui nesukuria ir nesuteikia jokių teisių ar lengvatų.
   14 straipsnis
   Nutraukimas
   1.   Bet kuri Šalis bet kuriuo metu gali sustabdyti arba nutraukti šį Susitarimą apie tai pranešdama diplomatiniais kanalais. Sustabdymas įsigalioja po dešimties (10) dienų nuo pranešimo apie tai gavimo dienos. Nutraukimas įsigalioja po trisdešimties (30) dienų nuo pranešimo apie tai gavimo dienos.
   2.   Neatsižvelgiant į šio Susitarimo taikymo sustabdymą ar nutraukimą, visi JAV iždo departamente laikomi duomenys toliau tvarkomi pagal šį Susitarimą.
   15 straipsnis
   Baigiamosios nuostatos
   1.   Šis Susitarimas įsigalioja pirmą mėnesio dieną po to, kai Šalys pasikeičia pranešimais apie šiam tikslui skirtų jų vidaus procedūrų užbaigimą.
   2.   Šis Susitarimas iki jo įsigaliojimo pagal 3 dalį laikinai taikomas nuo 2010 m. vasario 1 d.
   3.   Šis Susitarimas nebegalioja ir nebeturi poveikio ne vėliau kaip nuo 2010 m. spalio 31 d., nebent pagal 14 straipsnį arba Šalių susitarimu jis būtų nutrauktas anksčiau.
   4.   Įsigaliojus Lisabonos sutarčiai Šalys deda pastangas, kad būtų sudarytas ilgalaikis susitarimas, pakeisiantis šį Susitarimą.
   5.   Pasirašytas 2009 m. lapkričio 30 d. Briuselyje dviem originaliais egzemplioriais anglų kalba. Šis Susitarimas taip pat parengiamas bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis. Abiem Šalims patvirtinus visus tekstus šiomis kalbomis, jie laikomi autentiškais.


title: 2008 m. gruodžio 4 d. ELPA valstybių nuolatinio komiteto sprendimas Nr. 5/2008/SC, iš dalies keičiantis nuolatinio komiteto sprendimus Nr. 5/2004/SC ir Nr. 1/2007/SC, kuriais nustatomas sąnaudų paskirstymo principas EEE finansiniam mechanizmui

text:
12.3.2009

               LT

               Europos Sąjungos oficialusis leidinys

               L 67/93

         ELPA VALSTYBIŲ NUOLATINIO KOMITETO SPRENDIMAS

   Nr. 5/2008/SC
   2008 m. gruodžio 4 d.
   iš dalies keičiantis nuolatinio komiteto sprendimus Nr. 5/2004/SC ir Nr. 1/2007/SC, kuriais nustatomas sąnaudų paskirstymo principas EEE finansiniam mechanizmui
   ELPA VALSTYBIŲ NUOLATINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – EEE susitarimas),
   atsižvelgdamas į 38a protokolą dėl EEE finansinio mechanizmo, įtrauktą į EEE susitarimą Susitarimu dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos dalyvavimo Europos ekonominėje erdvėje ir iš dalies pakeistą Susitarimu dėl Bulgarijos ir Rumunijos dalyvavimo Europos ekonominėje erdvėje,
   atsižvelgdamas į 2004 m. rugsėjo 23 d. ELPA valstybių nuolatinio komiteto sprendimą Nr. 5/2004/SC, kuriuo nustatomas sąnaudų paskirstymo principas EEE finansiniam mechanizmui,
   atsižvelgdamas į tai, kad šiuo metu Lichtenšteinas gali pateikti oficialius bendrojo vidaus produkto (BVP) duomenis, tačiau paprastai šie duomenys pateikiami po dvejų metų,
   atsižvelgdamas į 2008 m. balandžio 24 d. nacionalinių statistikos institutų vadovų rekomendacijas,
   NUSPRENDĖ:
   1 straipsnis
   Nuolatinio komiteto sprendimo Nr. 1/2007/SC, iš dalies keičiančio nuolatinio komiteto sprendimą Nr. 5/2004/SC, kuriuo nustatomas sąnaudų paskirstymo principas EEE finansiniam mechanizmui, 1 straipsnis pakeičiamas taip:

      „Nuolatinio komiteto sprendimo Nr. 5/2004/SC, kuriuo nustatomas sąnaudų paskirstymo principas EEE finansiniam mechanizmui, priedo 6 ir 7 dalys pakeičiamos taip:

                     „6.

                     BVP duomenys, kuriais turi būti paremti konkrečių t metų įnašai, pateikiami iki tų pačių metų vasario 1 d. ir siejami su t-2 metais. Jei BVP duomenų už t-2 metus nėra, Lichtenšteino atveju naudojamas apytikris įvertinimas, paremtas paskutiniais turimais BVP duomenimis (t-4), kurie patikslinami pagal Šveicarijos BVP augimo tempą t-3 ir t-2 metais. Šis metodas bus peržiūrimas per trejus metus.“ “

   2 straipsnis
   Šis sprendimas įsigalioja nedelsiant ir taikomas išmokant penktąją (paskutiniąją) dalį (2008–2009 m.).
   3 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

      Priimta Briuselyje, 2008 m. gruodžio 4 d.

            Nuolatinio komiteto vardu

            Pirmininkas

         H. S. H. Prinz Nikolaus von LIECHTENSTEIN

            Generalinis sekretorius

         Kåre BRYN


title: Tarybos sprendimas dėl Politikos koordinavimo kreditų draudimo, kreditų garantijų ir finansinių kreditų klausimais grupės sudarymo

text:
Svarbus teisinis pranešimas

|

31960D1027(01)

Oficialusis leidinys 066 , 27/10/1960 p. 1339 - 1340 specialusis leidimas danų kalba: serija I skyrius 1959-1962 p. 0063  specialusis leidimas anglų kalba: serija I skyrius 1959-1962 p. 0067  specialusis leidimas graikų k.: skyrius 11 tomas 1 p. 0021  specialusis leidimas ispanų kalba: skyrius 11 tomas 1 p. 0005  specialusis leidimas portugalų kalba skyrius 11 tomas 1 p. 0005  specialusis leidimas suomių kalba: skyrius 11 tomas 1 p. 0007  specialusis leidimas švedų kalba: skyrius 11 tomas 1 p. 0007

		Tarybos sprendimasdėl Politikos koordinavimo kreditų draudimo, kreditų garantijų ir finansinių kreditų klausimais grupės sudarymoEUROPOS EKONOMINĖS BENDRIJOS TARYBA,atsižvelgdama į Komisijos pasiūlymą,kadangi tarptautinėje prekyboje kreditas yra svarbiausias; kadangi kredito paslaugos yra vienas iš pagrindinių priemonių, kuriomis besivystančios šalys gali greičiau pasiekti aukštesnio lygio, o prekyba tarp šių šalių ir valstybių narių išaugti;kadangi priemonės, kurių imasi valstybės narės eksporto kreditų draudimo ir eksporto kreditų klausimais, gali sudaryti valstybės pagalbos sistemų dalį arba jos gali būti susijusios su tokiomis sistemomis, kurios pagal Sutarties 112 straipsnį iki pereinamojo laikotarpio pabaigos turi būti palaipsniui suderintos iki lygio, būtino užtikrinti, kad konkurencija tarp Bendrijos įmonių yra neiškreipta;kadangi, atsižvelgiant į problemas, susijusias su eksporto kreditų draudimu ir kreditų skyrimu besivystančioms šalims, pageidaujama nustatyti konsultavimo ir bendradarbiavimo tarp valstybių narių ir Komisijos tvarką, siekiant suformuluoti bendrus principus ir palengvinti konkrečių pasiūlymų arba sprendimų parengimą,PRIĖMĖ ŠĮ SPRENDIMĄ:1. Siekiant skatinti aktyvų bendradarbiavimą Europos ekonominėje bendrijoje ir parengti bendrus specialių eksporto kreditų draudimo ir kreditų politikos besivystančių šalių atžvilgiu problemų sprendimus, taip pat siekiant palengvinti tokių šalių ekonomikos vystymąsi, sudaroma Politikos koordinavimo kreditų draudimo, kreditų garantijų ir finansinių kreditų klausimais grupė.2. Grupės uždaviniai:a) teikti pasiūlymus suderinti tarp valstybių narių, kuomet tai priklauso jų kompetencijai, eksporto kreditų draudimo, finansinių kreditų ir investicijų garantijų terminus ir sąlygas, eksporto kreditų draudimo atveju tinkamai atsižvelgiant į Berno Sąjungos taisykles bei į darbą, kurį šioje srityje atliko valstybių narių įkurtos įstaigos;b) ieškoti tinkamų būdų, siekiant tolesnį daugiašalį finansinių išteklių naudojimą padaryti pasiekiamu besivystančioms šalims;c) skatinti keitimąsi informacija ir padrąsinti konsultacijas dėl konkrečių problemų, priklausančių Grupės kompetencijai;d) teikti pasiūlymus, priklausančius jos kompetencijai, koordinuojant valstybių narių arba jų specializuotų įstaigų pozicijas tarptautinėse organizacijose.3. Komitetą sudaro labai ribotas atstovų iš kiekvienos valstybės narės ir Komisijos skaičius, kurie atsakingi už pirmiau minėtus specifinius klausimus. Kiekvienas atstovas gali būti pakeistas pavaduojančiu asmeniu, kuris į pareigas paskiriamas tomis pačiomis sąlygomis.Atstovai gali pakviesti dalyvauti ekspertus, jei nagrinėjami specialūs klausimai.Sekretoriato paslaugas grupei teikia Tarybos sekretoriatas.4. Grupė dalyvauti savo darbe kviečia Europos investicijų banko atstovus.5. Grupė gali, jei būtina, į savo susirinkimus kviesti ir išklausyti bet kurio eksperto ar atstovo nuomonę iš atitinkamų profesinių arba prekybos organizacijų.6. Grupė periodiškai atsiskaito kompetetingoms institucijoms. Ji priima savo darbo tvarkos taisykles.Priimta Briuselyje, 1960 m. rugsėjo 27 d.Tarybos varduPirmininkasDr. H. R. Van Houten--------------------------------------------------


title: 2015 m. balandžio 29 d. Europos Parlamento sprendimas (ES) 2015/1697 dėl Kuro elementų ir vandenilio bendrosios įmonės 2013 finansinių metų biudžeto įvykdymo patvirtinimo

text:
2015 9 30

               LT

               Europos Sąjungos oficialusis leidinys

               L 255/379

      EUROPOS PARLAMENTO SPRENDIMAS (ES) 2015/1697
      2015 m. balandžio 29 d.
      dėl Kuro elementų ir vandenilio bendrosios įmonės 2013 finansinių metų biudžeto įvykdymo patvirtinimo
      EUROPOS PARLAMENTAS,

                  —

                  atsižvelgdamas į Kuro elementų ir vandenilio bendrosios įmonės 2013 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Kuro elementų ir vandenilio bendrosios įmonės 2013 finansinių metų metinių finansinių ataskaitų kartu su Bendrosios įmonės atsakymais (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2013 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2015 m. vasario 17 d. rekomendaciją dėl patvirtinimo, kad bendroji įmonė įvykdė 2013 finansinių metų biudžetą (05306/2015 – C8–0049/2015),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3),

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (4), ypač į jo 209 straipsnį,

                  —

                  atsižvelgdamas į 2008 m. gegužės 30 d. Tarybos reglamentą (EB) Nr. 521/2008, įsteigiantį Kuro elementų ir vandenilio bendrąją įmonę (5),

                  —

                  atsižvelgdamas į 2014 m. gegužės 6 d. Tarybos reglamentą (ES) Nr. 559/2014, kuriuo įsteigiama II kuro elementų ir vandenilio bendroji įmonė (6), ypač į jo 1 straipsnio 2 dalį ir 12 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (7),

                  —

                  atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 110/2014 dėl pavyzdinio finansinio reglamento viešojo ir privačiojo sektorių partnerystės įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 209 straipsnyje (8),

                  —

                  atsižvelgdamas į Darbo tvarkos taisyklių 94 straipsnį ir V priedą,

                  —

                  atsižvelgdamas į Biudžeto kontrolės komiteto pranešimą (A8–0112/2015),

         1.

            patvirtina II kuro elementų ir vandenilio bendrosios įmonės vykdomajam direktoriui, kad Kuro elementų ir vandenilio bendrosios įmonės 2013 finansinių metų biudžetas įvykdytas;

         2.

            išdėsto savo pastabas toliau pateikiamoje rezoliucijoje;

         3.

            paveda Pirmininkui perduoti šį sprendimą ir rezoliuciją, kuri yra neatskiriama jo dalis, II kuro elementų ir vandenilio bendrosios įmonės vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

               Pirmininkas

            Martin SCHULZ

               Generalinis sekretorius

            Klaus WELLE

         (1)  OL C 452, 2014 12 16, p. 67.

         (2)  OL C 452, 2014 12 16, p. 68.

         (3)  OL L 248, 2002 9 16, p. 1.

         (4)  OL L 298, 2012 10 26, p. 1.

         (5)  OL L 153, 2008 6 12, p. 1.

         (6)  OL L 169, 2014 6 7, p. 108.

         (7)  OL L 357, 2002 12 31, p. 72.

         (8)  OL L 38, 2014 2 7, p. 2.


title: 2012/587/ES: 2012 m. gegužės 10 d. Europos Parlamento sprendimas dėl Europos mokymo fondo 2010 finansinių metų sąskaitų uždarymo

text:
17.10.2012

               LT

               Europos Sąjungos oficialusis leidinys

               L 286/245

         EUROPOS PARLAMENTO SPRENDIMAS
   2012 m. gegužės 10 d.
   dėl Europos mokymo fondo 2010 finansinių metų sąskaitų uždarymo
   (2012/587/ES)
   EUROPOS PARLAMENTAS,

               —

               atsižvelgdamas į Europos mokymo fondo 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos mokymo fondo 2010 finansinių metų metinių finansinių ataskaitų su Fondo atsakymais (1),

               —

               atsižvelgdamas į Tarybos 2012 m. vasario 21 d. rekomendaciją (06083/2012 – C7-0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2008 m. gruodžio 16 d. Europos Parlamento ir Tarybos reglamentą (EB) Nr. 1339/2008 dėl Europos mokymo fondo įsteigimo (3), ypač į jo 17 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir į Užimtumo ir socialinių reikalų komiteto nuomonę (A7-0135/2012),

               1.

               pritaria Europos mokymo fondo 2010 finansinių metų sąskaitų uždarymui;

               2.

               paveda Pirmininkui perduoti šį sprendimą Europos mokymo fondo direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 366, 2011 12 15, p. 145.

      (2)  OL L 248, 2002 9 16, p. 1.

      (3)  OL L 354, 2008 12 31, p. 82.

      (4)  OL L 357, 2002 12 31, p. 72.


title: Prašymas atšaukti Witoldo Tomczako imunitetą 2008 m. liepos 8 d. Europos Parlamento sprendimas dėl prašymo atšaukti Witoldo Tomczako imunitetą (2008/2078(IMM))

text:
3.12.2009

               LT

               Europos Sąjungos oficialusis leidinys

               CE 294/81

         2008 m. liepos 8 d., antradienisPrašymas atšaukti Witoldo Tomczako imunitetą
   P6_TA(2008)0326
   2008 m. liepos 8 d. Europos Parlamento sprendimas dėl prašymo atšaukti Witoldo Tomczako imunitetą (2008/2078(IMM))
   2009/C 294 E/20

      Europos Parlamentas,
   atsižvelgdamas į Varšuvos apygardos prokuroro pavaduotojo prašymą, kuris buvo paduotas 2007 m. gruodžio 14 d., vėliau, 2008 m. sausio 31 d., Lenkijos generalinio prokuroro persiųstas Parlamentui ir 2008 m. kovo 10 d. apsvarstytas plenariniame posėdyje, atšaukti Witoldo Tomczako imunitetą dėl Varšuvos apygardos prokuratūros (Warszawa Śródmieście Północ), Lenkijoje, vykdomo baudžiamosios bylos tyrimo,
   išklausęs Witoldo Tomczako paaiškinimus 2008 m. gegužės 28 d. pagal Darbo tvarkos taisyklių 7 straipsnio 3 dalį,
   atsižvelgdamas į 1965 m. balandžio 8 d. Protokolo dėl Europos Bendrijų privilegijų ir imunitetų 9 ir 10 straipsnius bei į 1976 m. rugsėjo 20 d. Akto dėl atstovų į Europos Parlamentą rinkimų remiantis tiesiogine visuotine rinkimų teise 6 straipsnio 2 dalį,
   atsižvelgdamas į Europos Bendrijų Teisingumo Teismo 1964 m. gegužės 12 d. ir 1986 m. liepos 10 d. (1) sprendimus,
   atsižvelgdamas į Lenkijos Konstitucijos 105 straipsnį,
   atsižvelgdamas į Darbo tvarkos taisyklių 6 straipsnio 2 dalį ir 7 straipsnį,
   atsižvelgdamas į Teisės reikalų komiteto išvadas (A6-0277/2008),

               A.

               kadangi Witold Tomczak į Lenkijos Seimo (Lenkijos parlamento žemieji rūmai) narius išrinktas 1997 m. rugsėjo 21 d. ir 2001 m. rugsėjo 23 d.; kadangi 2003 m. balandžio 16 d. pasirašius Stojimo sutartį jis tapo stebėtoju; kadangi jis buvo Europos Parlamento narys nuo 2004 m. gegužės 1 d. iki 2004 m. liepos 19 d.; kadangi jis buvo išrinktas į Europos Parlamentą 2004 m. birželio 13 d., o jo Lenkijos parlamento nario kadencija baigėsi 2004 m. birželio 16 d.,

               B.

               kadangi Witold Tomczak kaltinamas tuo, kad 2000 m. gruodžio 21 d. Varšuvos galerijoje „Zachęta“ sugadino skulptūrą pavadinimu „The Ninth Hour“, kuri vaizduoja akmens prispaustą Popiežių Joną Paulių II, ir padarė žalos už 39 669 PLN (apie 11 500 EUR) pažeisdamas Lenkijos baudžiamojo kodekso 288 straipsnio 1 dalies nuostatas (2),

               C.

               kadangi Varšuvos apygardos prokuratūra surinko įrodymus prieš Witoldą Tomczaką, tačiau pastarasis atsisakė atsakyti į klausimus, susijusius su įvykiu galerijoje „Zachęta“,

               D.

               kadangi Witold Tomczak pareiškė, kad savo veiksmais jis siekė apginti savo ir kitų žmonių religinius jausmus, taip pat ginti Popiežiaus orumą; kadangi jis nesutinka su apskaičiuota žalos, kurią jis tariamai padarė, suma ir bet kuriuo atveju mano, kad savo veiksmais jis siekė ginti aukštesnę vertybę – Popiežiaus orumą Lenkijos katalikų akyse,

               E.

               kadangi, remiantis gauta informacija, Witoldui Tomczakui parlamentinis imunitetas netaikomas, kai kalbama apie kaltinimus, dėl kurių buvo kreiptasi į Europos Parlamento pirmininką,

               1.

               nusprendžia atšaukti Witoldo Tomczako imunitetą;

               2.

               paveda Pirmininkui nedelsiant perduoti šį sprendimą ir atsakingo komiteto išvadas atitinkamai Lenkijos Respublikos valdžios institucijai.

      (1)  Byla 101/63 Wagner prieš Fohrmann ir Krier [1964] ECR 195 ir Byla 149/85 Wybot prieš Faure ir kitus [1986] ECR 2391.

      (2)  Šiame straipsnyje nustatyta: Tas, kas sunaikino ar sugadino svetimą turtą, arba dėl jo veiksmų šis turtas tapo netinkamas naudoti, baudžiamas laisvės atėmimu nuo 3 mėnesių iki 5 metų (Originalas lenkų kalba: Kto cudzą rzecz niszczy, uszkadza lub czyni niezdatną do użytku, podlega karze pozbawienia wolności od 3 miesięcy do lat 5).


title: 2003 m. sausio 21 d. Tarybos sprendimas dėl Europos bendrijos ir Vietnamo Socialistinės Respublikos bendradarbiavimo susitarimo sudarymo

text:
Svarbus teisinis pranešimas

|

31996D0351

Oficialusis leidinys L 136 , 07/06/1996 p. 0028 - 0028

		Tarybos sprendimas2003 m. sausio 21 d.dėl Europos bendrijos ir Vietnamo Socialistinės Respublikos bendradarbiavimo susitarimo sudarymo(96/351/EB)EUROPOS sąjungos taryba,atsižvelgdama į Europos bendrijos steigimo sutartį, ypač į jos 113 ir 130y straipsnius, kartu su jos 228 straipsnio 2 dalies pirmu sakiniu ir 228 straipsnio 3 dalies pirmu punktu,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],kadangi pagal Sutarties 130u straipsnį bendradarbiavimo vystymosi labui srityje Bendrijos politika skatina tvarų besivystančių šalių ekonominį ir socialinį vystymąsi, sklandžią ir laipsnišką besivystančių šalių integraciją į pasaulio ekonomiką bei kovą su skurdu besivystančiose šalyse,kadangi, siedama savo išorės santykių srities tikslų, Bendrija turi patvirtinti Europos bendrijos ir Vietnamo Socialistinės Respublikos bendradarbiavimo sutartį,nusprendė:1 straipsnisŠiuo dokumentu Bendrijos vardu patvirtinama Europos bendrijos ir Vietnamo Socialistinės Respublikos bendradarbiavimo sutartis.Sutarties tekstas pateikiamas šio sprendimo priede.2 straipsnisTarybos Pirmininkas Bendrijos vardu pateikia sutarties 20 straipsnyje nurodytą pranešimą.3 straipsnisKomisija, kuriai padeda valstybių narių atstovai, atstovauja Bendrijai sutarties 14 straipsnyje nurodytoje bendrojoje komisijoje.4 straipsnisŠis sprendimas skelbiamas Europos Bendrijų oficialiajame leidinyje.Priimta Briuselyje 1996 m. gegužės 14 d.Tarybos varduPirmininkasE. Guzzanti[1] OL C 1996 1 17, p. 4.[2] OL C 47, 1996 2 19, p. 25.--------------------------------------------------


title: 2011/599/ES: 2011 m. gegužės 10 d. Europos Parlamento sprendimas dėl Europos gyvenimo ir darbo sąlygų gerinimo fondo 2009 finansinių metų sąskaitų uždarymo

text:
27.9.2011

               LT

               Europos Sąjungos oficialusis leidinys

               L 250/214

         EUROPOS PARLAMENTO SPRENDIMAS
   2011 m. gegužės 10 d.
   dėl Europos gyvenimo ir darbo sąlygų gerinimo fondo 2009 finansinių metų sąskaitų uždarymo
   (2011/599/ES)
   EUROPOS PARLAMENTAS,

               —

               atsižvelgdamas į Europos gyvenimo ir darbo sąlygų gerinimo fondo 2009 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos gyvenimo ir darbo sąlygų gerinimo fondo 2009 finansinių metų galutinių metinių ataskaitų kartu su Fondo atsakymais (1),

               —

               atsižvelgdamas į Tarybos 2011 m. vasario 15 d. rekomendaciją (05892/2011 – C7–0052/2011),

               —

               atsižvelgdamas į EB sutarties 276 straipsnį ir į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 1975 m. gegužės 26 d. Tarybos reglamentą (EEB) Nr. 1365/75 dėl Europos gyvenimo ir darbo sąlygų gerinimo fondo įsteigimo (3), ypač į jo 16 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą ir į Užimtumo ir socialinių reikalų komiteto nuomonę (A7–0108/2011),

               1.

               pritaria Europos gyvenimo ir darbo sąlygų gerinimo fondo 2009 finansinių metų sąskaitų uždarymui;

               2.

               paveda Pirmininkui perduoti šį sprendimą Europos gyvenimo ir darbo sąlygų gerinimo fondo direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 338, 2010 12 14, p. 155.

      (2)  OL L 248, 2002 9 16, p. 1.

      (3)  OL L 139, 1975 5 30, p. 1.

      (4)  OL L 357, 2002 12 31, p. 72.


title: 2006/864/EB: 2006 m. lapkričio 30 d. Komisijos sprendimas, panaikinantis Komisijos sprendimą 2005/613/EB dėl įsipareigojimo pasiūlymo dėl antidempingo procedūros, taikomos poliesterių štapelio pluoštų, kurių kilmės šalis, inter alia , yra Saudo Arabija, importui, priėmimo (pranešta dokumentu Nr. C(2006) 5776)

text:
1.12.2006

               LT

               Europos Sąjungos oficialusis leidinys

               L 335/45

      KOMISIJOS SPRENDIMAS

   2006 m. lapkričio 30 d.
   panaikinantis Komisijos sprendimą 2005/613/EB dėl įsipareigojimo pasiūlymo dėl antidempingo procedūros, taikomos poliesterių štapelio pluoštų, kurių kilmės šalis, inter alia, yra Saudo Arabija, importui, priėmimo
   (pranešta dokumentu Nr. C(2006) 5776)
   (2006/864/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (1), ypač į jo 8 ir 9 straipsnius,
   pasitarusi su Patariamuoju komitetu,
   kadangi:
   A.   ANKSTESNĖ PROCEDŪRA

               (1)

               2005 m. kovo mėn. Taryba Reglamentu (EB) Nr. 428/2005 (2) nustatė galutinį antidempingo muitą importuojamiems Kinijos Liaudies Respublikos ir Saudo Arabijos kilmės poliesterių štapelio pluoštams, iš dalies pakeitė galiojančius galutinius antidempingo muitus Korėjos Respublikos kilmės tai pačiai importuojamai prekei ir nutraukė antidempingo procedūrą dėl Taivano kilmės tos pačios prekės importo.

               (2)

               Komisija Sprendimu 2005/613/EB (3) priėmė Saudo Arabijos bendrovės Saudi Basic Industries Corporation (Sabic) (toliau – bendrovė) ir visų su ja susijusių bendrovių, įskaitant susijusį svarstomosios prekės gamintoją Arabian Industrial Fibres Company (Ibn Rushd), siūlomą įsipareigojimą dėl kainos.

         B.   SAVANORIŠKAS ĮSIPAREIGOJIMO ATSISAKYMAS

               (3)

               2006 m. rugpjūčio mėn. bendrovė pranešė Komisijai, kad ji pageidauja atsisakyti įsipareigojimo.

         C.   SPRENDIMO 2005/613/EB PANAIKINIMAS

               (4)

               Atsižvelgiant į tai, kas išdėstyta pirmiau, reikėtų atsisakyti įsipareigojimo ir panaikinti Komisijos sprendimą 2005/613/EB,

         NUSPRENDĖ:
   1 straipsnis
   Komisijos sprendimas 2005/613/EB panaikinamas.
   2 straipsnis
   Šis sprendimas įsigalioja kitą dieną nuo jo paskelbimo Europos Sąjungos oficialiajame leidinyje.

      Priimta Briuselyje, 2006 m. lapkričio 30 d.

            Komisijos vardu

         Peter MANDELSON

            Komisijos narys

      (1)  OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr. 2117/2005 (OL L 340, 2005 12 23, p. 17).

      (2)  OL L 71, 2005 3 17, p. 1. Reglamentas su pakeitimais, padarytais Reglamentu (EB) Nr. 1333/2005 (OL L 211, 2005 8 13, p. 1).

      (3)  OJ L 211, 2005 8 13, p. 20.


title: 2012/438/ES: 2012 m. liepos 24 d. Tarybos sprendimas, kuriuo skiriamas Europos ekonomikos ir socialinių reikalų komiteto Suomijai atstovaujantis narys

text:
27.7.2012

               LT

               Europos Sąjungos oficialusis leidinys

               L 200/19

         TARYBOS SPRENDIMAS
   2012 m. liepos 24 d.
   kuriuo skiriamas Europos ekonomikos ir socialinių reikalų komiteto Suomijai atstovaujantis narys
   (2012/438/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 302 straipsnį,
   atsižvelgdama į Suomijos Vyriausybės pasiūlymą,
   atsižvelgdama į Europos Komisijos nuomonę,
   kadangi:

               (1)

               2010 m. rugsėjo 13 d. Taryba priėmė Sprendimą 2010/570/ES, Euratomas, kuriuo skiriami Europos ekonomikos ir socialinių reikalų komiteto nariai laikotarpiui nuo 2010 m. rugsėjo 21 d. iki 2015 m. rugsėjo 20 d. (1);

               (2)

               pasibaigus Reijo PAANANEN kadencijai tapo laisva Europos ekonomikos ir socialinių reikalų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. rugsėjo 20 d. Europos ekonomikos ir socialinių reikalų komiteto nariu skiriamas Pekka RISTELÄ, SAK (Suomijos profesinių sąjungų centrinės organizacijos) patarėjas tarptautiniais klausimais.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. liepos 24 d.

            Tarybos vardu

            Pirmininkas

         A. D. MAVROYIANNIS

      (1)  OL L 251, 2010 9 25, p. 8.